title: 2013/799/EU: Odluka Komisije оd 17. prosinca 2013. o obavijesti Kraljevine Španjolske o prijelaznom nacionalnom planu iz članka 32. Direktive 2010/75/EU Europskog parlamenta i Vijeća o industrijskim emisijama (priopćeno pod brojem dokumenta C(2013) 9089)

text:
               24.12.2013

               HR

               Službeni list Europske unije

               L 352/53

         ODLUKA KOMISIJE
   оd 17. prosinca 2013.
   o obavijesti Kraljevine Španjolske o prijelaznom nacionalnom planu iz članka 32. Direktive 2010/75/EU Europskog parlamenta i Vijeća o industrijskim emisijama
   (priopćeno pod brojem dokumenta C(2013) 9089)
   (Vjerodostojan je samo tekst na španjolskom jeziku)
   (2013/799/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2010/75/EU Europskog parlamenta i Vijeća od 24. studenoga 2010. o industrijskim emisijama (integrirano sprečavanje i kontrola onečišćenja) (1), a posebno njezin članak 32. stavak 5. drugi podstavak,
   budući da:

               (1)

               U skladu s člankom 32. stavkom 5. prvim podstavkom Direktive 2010/75/EU Kraljevina Španjolska svoj je prijelazni nacionalni plan dostavila Komisiji e-poštom 21. prosinca 2012. (2) te službenim dopisom od 28. prosinca 2012. koji je zaprimljen u Komisiji 2. siječnja 2013. (3).

               (2)

               Prijelazni nacionalni plan procijenjen je u skladu s člankom 32. stavcima 1., 3. i 4. Direktive 2010/75/EU i s Provedbenom odlukom Komisije 2012/115/EU (4).

               (3)

               Tijekom ocjenjivanja potpunosti prijelaznog nacionalnog plana koji je dostavila Kraljevina Španjolska Komisija je ustanovila da se brojna postrojenja koja su obuhvaćena prijelaznim nacionalnim planom ne podudaraju s postrojenjima navedenima u inventaru emisija iz 2009. koji je Kraljevina Španjolska dostavila u skladu s Direktivom 2001/80/EZ Europskog parlamenta i Vijeća (5). Komisija je isto tako ustanovila da je za postrojenje 5 doprinos gornjoj granici za SO2 prijelaznog nacionalnog plana za razdoblje od 2001. do 2007. bio izračunan na temelju minimalne stope odsumporavanja, dok je za razdoblje od 2008. do 2010. taj doprinos bio određen metodom granične vrijednosti emisija iako uvjeti za uporabu tog pristupa nisu bili ispunjeni.

               (4)

               S obzirom na to da su nepodudarnosti između podataka u prijelaznom nacionalnom planu i podataka u inventaru emisija u skladu s Direktivom 2001/80/EZ ometale ocjenjivanje prijelaznog nacionalnog plana, Komisija je u dopisu od 11. lipnja 2013. (6) zatražila da Kraljevina Španjolska dostavi objašnjenje pronađenih razlika. Komisija je isto tako od Kraljevine Španjolske zatražila da ponovno izračuna doprinos postrojenja 5 gornjoj granici za SO2 prijelaznog nacionalnog plana.

               (5)

               Kraljevina Španjolska dostavila je Komisiji dopisom od 28. lipnja 2013. (7) dodatne informacije kojima su objašnjene razlike između informacija u prijelaznom nacionalnom planu i inventara emisija iz 2009. u skladu s Direktivom 2001/80/EZ. Kraljevina Španjolska u tom je dopisu također izjavila da nema potrebe da se mijenjaju doprinosi postrojenja 5 gornjoj granici za SO2 prijelaznog nacionalnog plana.

               (6)

               Nakon daljnjeg ocjenjivanja prijelaznog nacionalnog plana i dodatnih informacija koje je dostavila Kraljevina Španjolska, Komisija je Kraljevini Španjolskoj 19. rujna 2013. (8) poslala drugi dopis kojim je potvrdila svoje stajalište u pogledu korištenja metode minimalne stope odsumporavanja za izračunavanje doprinosa postrojenja 5 gornjim granicama za SO2 prijelaznog nacionalnog plana. Komisija je nadalje napomenula da je za postrojenje 2 Kraljevina Španjolska koristila graničnu vrijednost emisije za SO2 od 800 mg/Nm3 kako bi izračunala doprinos postrojenja gornjoj granici prijelaznog nacionalnog plana za 2016. na temelju odredbi članka 5. stavka 2. Direktive 2001/80/EZ za koju Komisija smatra da nije primjenjiva u tu svrhu. Komisija je isto tako uočila da je za devet postrojenja korištena granična vrijednost emisije za NOx od 1 200 mg/Nm3 za izračunavanje njihovog doprinosa gornjoj granici prijelaznog nacionalnog plana za 2016. na temelju napomene 2. uz tablicu C.1 u Dodatku C Prilogu Provedbenoj odluci 2012/115/EU, ali da pri tome nije dana nikakva informacija o udjelu hlapljivih tvari u krutom gorivu koje se koristi u tim postrojenjima, čime bi se opravdala primjena te napomene. Komisija je od Kraljevine Španjolske ujedno zatražila dodatne informacije o mjerama koje su predviđene za svako postrojenje obuhvaćeno prijelaznim nacionalnim planom kako bi se osigurala pravodobna usklađenost s graničnim vrijednostima emisija koje će se primjenjivati od 1. srpnja 2020. Komisija je naposljetku od Kraljevine Španjolske zatražila da za postrojenja koja koriste više vrsta goriva ili koja se sastoje od različitih vrsta postrojenja dostavi dodatne podatke o količini goriva koja se koristi, graničnim vrijednostima emisija, prosječnim stopama protoka otpadnih plinova i faktorima konverzije za svako gorivo koje se koristi ili za svaku vrstu postrojenja zasebno.

               (7)

               U dopisu od 30. rujna 2013. (9) dopunjenom dopisom od 10. listopada 2013. (10) Kraljevina Španjolska odgovorila je na pitanja Komisije i dostavila dodatne podatke. Za postrojenje 2 Kraljevina Španjolska ponovila je svoje mišljenje da nema potrebe mijenjati graničnu vrijednost emisije SO2 koja je bila upotrijebljena, s obzirom na to da smatra da je članak 5. stavak 2. Direktive 2001/80/EZ primjenjiv u tom pogledu. Za postrojenje 5 Kraljevina Španjolska nastavila je tvrditi da ima pravo koristiti kombinaciju metode minimalne stope odsumporavanja i metode graničnih vrijednosti emisije. Kraljevina Španjolska dostavila je informacije o udjelu hlapljivih tvari u krutom gorivu koje se koristilo u razdoblju od 2001. do 2010. u devet postrojenja za koja je u izračunavanju gornje granice za 2016. korištena granična vrijednost za NOx od 1 200 mg/Nm3, a to je pokazalo da je samo za postrojenja 3, 4 i 19 prosječni godišnji udio hlapljivih tvari u krutom gorivu bio manji od 10 % za svaku godinu između 2001. i 2010., dok je za postrojenja 13, 15, 17, 18, 24 i 25 prosječna godišnja razina premašivala 10 % tijekom jedne ili više godina. Kraljevina Španjolska tvrdila je da je za svih devet postrojenja prosječna vrijednost udjela hlapljivih tvari u cijelom referentnom razdoblju (2001.–2010.) bila niža od vrijednosti navedenih u napomeni 2. uz tablicu C.1 u Dodatku C Prilogu Provedbenoj odluci 2012/115/EU.

               (8)

               Na temelju informacija primljenih od španjolskih tijela uprave 30. rujna 2013. i 10. listopada 2013. Komisija je napomenula kako je za postrojenja koja koriste više vrsta goriva za koja su dostavljene granične vrijednosti emisija za sva goriva koja su se koristila i za jedno postrojenje za koje je dostavljena prosječna granična vrijednost emisije za sva korištena goriva potrebno objasniti kako su za njih izračunani doprinosi tih postrojenja ukupnim gornjim granicama i pritom navesti granične vrijednosti emisija i prosječni godišnji protok otpadnog plina koji se koristio za svako gorivo koje je korišteno u tim postrojenjima.

               (9)

               Nakon konačnog ocjenjivanja prijelaznog nacionalnog plana koji je dostavila Kraljevina Španjolska, izmijenjenog u skladu s dodatnim informacijama i s velikim uređajima za loženje navedenim u Prilogu I. ovoj Odluci, Komisija je utvrdila sljedeća tri glavna elementa koja nisu u skladu s primjenjivim odredbama:

                           —

                           u slučaju postrojenja 2: Komisija smatra da primjena granične vrijednosti emisija od 800 mg/Nm3 za SO2 za izračunavanje njegovog doprinosa gornjoj granici prijelaznog nacionalnog plana za 2016. na temelju članka 5. stavka 2. Direktive 2001/80/EZ nije primjerena s obzirom na to da se ta granična vrijednost emisije ne navodi u drugom podstavku članka 32. stavka 3. Direktive 2010/75/EU,

                           —

                           u slučaju postrojenja 5: Komisija smatra da način izračunavanja njegova doprinosa gornjoj granici za SO2 prijelaznog nacionalnog plana kombiniranjem pristupa minimalne stope odsumporavanja i pristupa graničnih vrijednosti emisije nije primjeren,

                           —

                           u slučaju postrojenja 13, 15, 17, 18, 24 i 25 Komisija smatra da primjena granične vrijednosti emisija od 1 200 mg/Nm3 za NOx za izračunavanje njihovog doprinosa gornjoj granici prijelaznog nacionalnog plana za 2016. nije primjerena s obzirom na to da uvjeti za primjenu te granične vrijednosti emisija, koji su navedeni u napomeni 2. uz tablicu C.1 u Dodatku C Prilogu Provedbenoj odluci 2012/115/EU, nisu ispunjeni.

               (10)

               Osim toga, Komisija je utvrdila da su za nekoliko postrojenja u prijelaznom nacionalnom planu informacije još uvijek nedosljedne i/ili nedostaju te ih treba dopuniti. Potpuni popis podataka koji nedostaju i zahtjeva za pojašnjenje nalazi se u Prilogu II. ovoj Odluci.

               (11)

               Stoga se prijelazni nacionalni plan koji je dostavila Kraljevina Španjolska ne treba prihvatiti,

         DONIJELA JE OVU ODLUKU:
   Članak 1.
   1.   Prijelazni nacionalni plan o kojem je Kraljevina Španjolska obavijestila Komisiju 14. prosinca 2012. u skladu s člankom 32. stavkom 5. Direktive 2010/75/EU, koji uključuje velike uređaje za loženje navedene u Prilogu I. ovoj Odluci nije u skladu sa zahtjevima iz članka 32. stavaka 1., 3. i 4. Direktive 2010/75/EU i Provedbene odluke 2012/115/EU te ga se stoga ne prihvaća.
   2.   Ako Kraljevina Španjolska namjerava provoditi prijelazni nacionalni plan u skladu s člankom 32. stavkom 5., ona mora poduzeti sve potrebne mjere za rješavanje sljedećih pitanja u revidiranoj verziji tog plana:

               (a)

               za postrojenje 2, ispraviti graničnu vrijednost emisija koja se primjenjuje za izračunavanje njegovog doprinosa gornjoj granici za SO2 za 2016. To postrojenje ne ispunjava uvjete za korištenje granične vrijednosti emisija od 800 mg/Nm3 za SO2 za izračunavanje njegovog doprinosa gornjoj granici prijelaznog nacionalnog plana za 2016. na temelju članka 5. stavka 2. Direktive 2001/80/EZ s obzirom na to da se ta granična vrijednost emisije ne spominje u drugom podstavku članka 32. stavka 3. Direktive 2010/75/EU;

               (b)

               za postrojenje 5, ispraviti način izračunavanja njegovog doprinosa gornjoj granici SO2 prijelaznog nacionalnog plana za 2016. Taj doprinos se za cijelo razdoblje od 2001. do 2010. treba izračunavati na temelju minimalne stope odsumporavanja ili na temelju graničnih vrijednosti emisije;

               (c)

               za postrojenja 13, 15, 17, 18, 24 i 25: ispraviti granične vrijednosti emisije primijenjene za izračunavanje njihova doprinosa gornjoj granici NOx za 2016. Da bi postrojenja mogla koristiti graničnu vrijednost emisije od 1 200 mg/Nm3, Kraljevina Španjolska treba dokazati da je prosječni godišnji udio hlapljivih tvari u krutom gorivu korištenom u tim postrojenjima bio manji od 10 % u referentnim godinama koje se razmatraju za prijelazni nacionalni plan;

               (d)

               pravilno ažurirati ukupne gornje granice emisija za sve godine izračunane u skladu s ispravljenim vrijednostima spomenutim u prethodnim točkama;

               (e)

               objasniti sve nejasnoće i dopuniti podatke kao što je navedeno u Prilogu II. ovoj Odluci.

         Članak 2.
   Ova je Odluka upućena Kraljevini Španjolskoj.

      Sastavljeno u Bruxellesu 17. prosinca 2013.

            Za Komisiju

         Janez POTOČNIK

            Član Komisije

      (1)  SL L 334, 17.12.2010., str. 17.

      (2)  Ares(2012)1551138

      (3)  Ares(2013)146

      (4)  Provedbena odluka Komisije 2012/115/EU od 10. veljače 2012. o utvrđivanju pravila o prijelaznim nacionalnim planovima iz Direktive 2010/75/EU Europskog parlamenta i Vijeća o industrijskim emisijama (SL L 52, 24.2.2012., str. 12.).

      (5)  Direktiva 2001/80/EZ Europskog parlamenta i Vijeća od 23. listopada 2001. o ograničenju emisija određenih onečišćujućih tvari u zrak iz velikih uređaja za loženje (SL L 309, 27.11.2001., str. 1.).

      (6)  Ares(2013)1984918

      (7)  Ares(2013)2535734

      (8)  Ares(2013)3085135

      (9)  Ares(2013)3145031

      (10)  Ares(2013)3217081

      PRILOG I.

         POPIS POSTROJENJA OBUHVAĆENIH PRIJELAZNIM NACIONALNIM PLANOM

                  Broj

                  Naziv postrojenja u prijelaznom nacionalnom planu

                  Ukupna nazivna ulazna toplinska snaga na dan 31. prosinca 2010. (MW)

                  1

                  C.T. Litoral I

                  1 222

                  2

                  C.T. Litoral II

                  1 268

                  3

                  C.T. Compostilla I (G2 i 3)

                  1 332

                  4

                  C.T. Compostilla I (G4 i 5)

                  1 960

                  5

                  C.T. As Pontes

                  3 800

                  6

                  C.T. Teruel (Andorra)

                  3 000

                  7

                  C.T. Besós 3 (CTCC)

                  722

                  8

                  C.T. San Roque (G2) (CTCC)

                  711

                  9

                  C.T. Foix

                  1 315

                  10

                  C.T. Los Barrios

                  1 645

                  11

                  C.T. Puentenuevo

                  976

                  12

                  C.T. Tarragona I (CTCC)

                  676

                  13

                  C.T. Anllares

                  953

                  14

                  C.T. La Robla I

                  691

                  15

                  C.T. La Robla II

                  951

                  16

                  C.T. Meirama

                  1 437

                  17

                  C.T. Narcea I

                  193

                  18

                  C.T. Narcea II

                  459

                  19

                  C.T. Narcea III

                  993

                  20

                  C.T. Aboño I

                  919

                  21

                  C.T. Aboño II

                  1 364

                  22

                  C.T. Soto III

                  830

                  23

                  C.T. de Lada 4

                  986

                  24

                  C.T. de Velilla 1

                  430

                  25

                  C.T. de Velilla 2

                  1 010

                  26

                  Central GICC Puertollano

                  670

                  27

                  San Ciprián I

                  147

                  28

                  San Ciprián II

                  147

                  29

                  San Ciprián IIII

                  147

                  30

                  Cogecan

                  93

                  31

                  Sniace Co-generation I

                  126

                  32

                  Sniace Co-generation II

                  126

                  33

                  Solal

                  146

                  34

                  Solvay I

                  376

      PRILOG II.

         POPIS PODATAKA NAVEDENIH U TOČKI (E) ČLANKA 1. STAVKA 2.

                  1.

                  Za postrojenje 6 koje za 2016. koristi stupanj odsumporavanja od 92 %: potrebno je dostaviti objašnjenje ako su uvjeti za primjenu te vrijednosti utvrđeni tablicom C.3 Dodatka C Prilogu Provedbenoj uredbi 2012/115/EU zadovoljeni (ugovor o ugradnji opreme za odsumporavanje dimnih plinova ili ubrizgavanje vapna stupio je na snagu i radovi na njezinoj ugradnji započeli su prije 1. siječnja 2001.).

                  2.

                  Za postrojenja 1, 2, 3, 4, 6, 13, 14, 15, 16, 18, 19, 20, 21, 22, 23, 24, 25, 30 i 34: potrebno je dostaviti objašnjenje o tome kako su se doprinosi iz tih postrojenja izračunavali za ukupne gornje granice prijelaznog nacionalnog plana.

                  3.

                  Za postrojenje 34: potrebno je zasebno dostaviti podatke o stopama protoka otpadnih plinova za svako gorivo koje se koristilo u ovom postrojenju.


Odluka Komisije od 01/06/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7956 - JOHNSON CONTROLS / TYCO INTERNATIONAL) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2010/785/EU: Odluka Komisije od 17. prosinca 2010. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja piriofenona u Prilog I. Direktivi Vijeća 91/414/EEZ (priopćena pod brojem dokumenta C(2010) 9076)  Tekst značajan za EGP

text:
               03/Sv. 65

               HR

               Službeni list Europske unije

               207

         32010D0785

               L 335/64

               SLUŽBENI LIST EUROPSKE UNIJE

         ODLUKA KOMISIJE
   od 17. prosinca 2010.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja piriofenona u Prilog I. Direktivi Vijeća 91/414/EEZ
   (priopćena pod brojem dokumenta C(2010) 9076)
   (Tekst značajan za EGP)
   (2010/785/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 3,
   budući da:

               (1)

               Direktiva 91/414/EEZ predviđa razvoj popisa aktivnih tvari u Europskoj uniji, odobrenih za uvrštenje u sredstva za zaštitu bilja.

               (2)

               ISK Biosciences Europe SA je dostavio nadležnim tijelima Ujedinjene Kraljevine dokumentaciju za aktivnu tvar piriofenon 31. ožujka 2010. sa zahtjevom za njezino uvrštenje u Prilog I. Direktivi 91/414/EEZ.

               (3)

               Nadležna tijela Ujedinjene Kraljevine obavijestila su Komisiju da, prema preliminarnim razmatranjima, izgleda da dokumentacija za dotičnu aktivnu tvar ispunjava zahtjeve u vezi s podacima i informacijama iz Priloga II. Direktivi 91/414/EEZ. Dostavljena dokumentacija izgleda da također ispunjava zahtjeve u vezi s podacima i informacijama iz Priloga III. Direktivi 91/414/EEZ u odnosu na jedno sredstvo za zaštitu bilja koje sadrži dotičnu aktivnu tvar. U skladu s člankom 6. stavkom 2. Direktive 91/414/EEZ, podnositelj zahtjeva je nakon toga proslijedio dokumentaciju Komisiji i drugim državama članicama, i upućena je Stalnom odboru za prehrambeni lanac i zdravlje životinja.

               (4)

               Ovom Odlukom treba se službeno potvrditi na razini Europske unije da se smatra da dokumentacija načelno ispunjava zahtjeve u vezi s podacima i informacijama iz Priloga II. i, za barem jedno sredstvo za zaštitu bilja koje sadrži dotičnu aktivnu tvar, zahtjeve iz Priloga III. Direktivi 91/414/EEZ.

               (5)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Dokumentacija koja se odnosi na aktivnu tvar utvrđenu u Prilogu ovoj Odluci, koja je dostavljena Komisiji i državama članicama s ciljem uvrštenja te tvari u Prilog I. Direktivi 91/414/EEZ, načelno ispunjava zahtjeve u vezi s podacima i informacijama iz Priloga II. toj Direktivi.
   Dokumentacija također ispunjava zahtjeve u vezi s podacima i informacijama iz Priloga III. Direktivi 91/414/EEZ u odnosu na jedno sredstvo za zaštitu bilja koje sadrži tu aktivnu tvar, uzimajući u obzir predložene načine upotrebe.
   Članak 2.
   Država članica izvjestiteljica obavlja detaljno razmatranje dokumentacije iz članka 1. i dostavlja Komisiji zaključke svojih razmatranja zajedno s preporukama o uvrštenju ili neuvrštenju u Prilog I. Direktivi 91/414/EEZ aktivne tvari iz članka 1. te sve uvjete za to uvrštenje što je prije moguće, a najkasnije do 31. prosinca 2011.
   Članak 3.
   Ova je Odluka upućena državama članicama.

      Sastavljeno u Bruxellesu 17. prosinca 2010.

            Za Komisiju

         John DALLI

            Član Komisije

      (1)  SL L 230, 19.8.1991., str. 1.

      PRILOG

         AKTIVNA TVAR NA KOJU SE OVA DIREKTIVA ODNOSI

                  Uobičajeni naziv, identifikacijski broj CIPAC

                  Podnositelj zahtjeva

                  Datum zahtjeva

                  Država članica izvjestiteljica

                  Piriofenon
                  Br. CIPAC: 827

                  ISK Biosciences SA

                  31. ožujka 2010.

                  Ujedinjena Kraljevina


title: Odluka Komisije od 9. studenoga 2010. o izmjeni Odluke 97/555/EZ o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ u vezi s cementima, građevnim vapnima i drugim hidrauličkim vezivima (priopćena pod brojem dokumenta C(2010) 7603)  Tekst značajan za EGP

text:
               13/Sv. 59

               HR

               Službeni list Europske unije

               170

         32010D0683

               L 293/60

               SLUŽBENI LIST EUROPSKE UNIJE

         ODLUKA KOMISIJE
   od 9. studenoga 2010.
   o izmjeni Odluke 97/555/EZ o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ u vezi s cementima, građevnim vapnima i drugim hidrauličkim vezivima
   (priopćena pod brojem dokumenta C(2010) 7603)
   (Tekst značajan za EGP)
   (2010/683/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode  (1), a posebno njezin članak 13. stavak 4. točku (a),
   nakon savjetovanja sa Stalnim odborom za graditeljstvo,
   budući da:

               (1)

               Komisija je donijela Odluku 97/555/EZ od 14. srpnja 1997. o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ u vezi s cementima, građevnim vapnima i drugim hidrauličkim vezivima  (2).

               (2)

               Nakon pregleda skupine proizvoda „građevna vapna”, države članice i Komisija smatrale su nužnim ojačati ulogu treće strane uključene u certifikaciju nadzora tvorničke proizvodnje.

               (3)

               Odluku 97/555/EZ treba stoga na odgovarajući način izmijeniti,

         DONIJELA JE OVU ODLUKU:
   Članak 1.
   Prilog III. Odluci 97/555/EZ mijenja se u skladu s Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 9. studenoga 2010.

            Za Komisiju

         Antonio TAJANI

            Potpredsjednik

      (1)  SL L 40, 11.2.1989., str. 12.

      (2)  SL L 229, 20.8.1997., str. 9.
   PRILOG
   U Prilogu III. Odluci 97/555/EZ unos koji se odnosi na obitelj proizvoda ‚Građevna vapna, uključujući: bijela vapna, dolomitska vapna, hidraulička vapna’ zamjenjuje se sljedećim:

                  „Građevno vapno, uključujući:

                              —

                              bijelo vapno

                              —

                              dolomitsko vapno

                              —

                              hidrauličko vapno

                  —

                  2 +”


title: 2007/151/EZ: Odluka Komisije od 6. ožujka 2007. o izmjeni odluka 94/741/EZ i 97/622/EZ o upitnicima za izradu izvješća o provedbi Direktive 2006/12/EZ Europskog parlamenta i Vijeća o otpadu i o provedbi Direktive Vijeća 91/689/EEZ o opasnom otpadu (priopćena pod brojem dokumenta C(2007) 634)  Tekst značajan za EGP

text:
               15/Sv. 32

               HR

               Službeni list Europske unije

               109

         32007D0151

               L 067/7

               SLUŽBENI LIST EUROPSKE UNIJE

         ODLUKA KOMISIJE
   od 6. ožujka 2007.
   o izmjeni odluka 94/741/EZ i 97/622/EZ o upitnicima za izradu izvješća o provedbi Direktive 2006/12/EZ Europskog parlamenta i Vijeća o otpadu i o provedbi Direktive Vijeća 91/689/EEZ o opasnom otpadu
   (priopćena pod brojem dokumenta C(2007) 634)
   (Tekst značajan za EGP)
   (2007/151/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske Zajednice,
   uzimajući u obzir Direktivu 2006/12/EZ Europskog parlamenta i Vijeća od 5. travnja 2006. o otpadu (1), a posebno prvi stavak njezinog članka 16.,
   uzimajući u obzir Direktivu Vijeća 91/689/EEZ od 12. prosinca 1991. o opasnom otpadu (2), a posebno njezin članak 8. stavak 1.,
   budući da:

               (1)

               Izvješće o provedbi Direktive 2006/12/EZ mora biti sastavljeno na temelju upitnika utvrđenog Odlukom Komisije 94/741/EZ od 24. listopada 1994. o upitnicima za izradu izvješća država članica o provedbi određenih direktiva u sektoru otpada (provedba Direktive Vijeća 91/692/EEZ) (3).

               (2)

               Izvješće o provedbi Direktive 91/689/EEZ mora biti sastavljeno na temelju upitnika utvrđenog Odlukom Komisije 97/622/EZ od 27. svibnja 1997. o upitnicima za izradu izvješća država članica o provedbi određenih direktiva u sektoru otpada (provedba Direktive Vijeća 91/692/EEZ) (4).

               (3)

               Uredbom (EZ) br. 2150/2002 Europskog parlamenta i Vijeća od 25. studenoga 2002. o statističkim podacima o otpadu (5) uspostavlja se okvir za izradu statistike Zajednice o nastanku, oporabi i zbrinjavanju otpada.

               (4)

               Pregled obveza izvješćivanja o podacima o otpadu utvrđenih u zakonodavstvu Zajednice pokazao je da su određene obveze izvješćivanja utvrđene u odlukama 94/741/EZ i 97/622/EZ također obuhvaćene Uredbom (EZ) br. 2150/2002 ili Uredbom (EZ) br. 1013/2006 Europskog parlamenta i Vijeća od 14. lipnja 2006. o pošiljkama otpada (6).

               (5)

               Kako bi se izbjeglo preklapanje i nepotrebni administrativni zahtjevi, obveze izvješćivanja koje se odnose na „opasni otpad” i „ostali otpad” trebalo bi brisati iz Odluke 94/741/EZ. Nadalje, izraz „kućanski otpad” treba zamijeniti izrazom „otpad iz kućanstava i slični otpad” radi usklađivanja Odluke 94/741/EZ s Uredbom (EZ) br. 2150/2002.

               (6)

               Stoga bi iz Odluke 97/622/EZ u skladu s tim trebalo izbrisati obveze izvješćivanja koje se odnose na opasni otpad.

               (7)

               Odluke 94/741/EZ i 97/622/EZ trebalo bi stoga na odgovarajući način izmijeniti.

               (8)

               Mjere predviđene ovom Odlukom u skladu su s mišljenjem Odbora uspostavljenog člankom 18. Direktive 2006/12/EZ,

         DONIJELA JE OVU ODLUKU:
   Članak 1.
   Odluka 94/741/EZ mijenja se kako je utvrđeno u Prilogu ovoj Odluci.
   Članak 2.
   Odluka 97/622/EZ mijenja se kako je utvrđeno u Prilogu ovoj Odluci.
   Članak 3.
   Ova je Odluka upućena državama članicama.

      Sastavljeno u Bruxellesu 6. ožujka 2007.

            Za Komisiju

         Stavros DIMAS

            Član Komisije

      (1)  SL L 114, 27.4.2006., str. 9.

      (2)  SL L 377, 31.12.1991., str. 20. Direktiva kako je zadnje izmijenjena Uredbom (EZ), br. 166/2006 Europskog parlamenta i Vijeća (SL L 33, 4.2.2006., str. 1.).

      (3)  SL L 296, 17.11.1994., str. 42.

      (4)  SL L 256, 19.9.1997., str. 13.

      (5)  SL L 332, 9.12.2002., str. 1. Uredba kako je zadnje izmijenjena Uredbom (EZ) br. 1893/2006 (SL L 393, 30.12.2006., str. 1.).

      (6)  SL L 190, 12.7.2006., str. 1.
   PRILOG

      Izmjene odluka 94/741/EZ i 97/622/EZ

               A.

               U Prilogu Odluci 94/741/EZ drugi se upitnik mijenja kako slijedi:

                           1.

                           Naslov upitnika zamjenjuje se sljedećim:
                           „UPITNIK
                           za izradu izvješća država članica o prenošenju i provedbi Direktive 2006/12/EZ”.

                           2.

                           Odjeljak II. točka 4. upitnika zamjenjuje se sljedećim:

                                       „4.

                                       U skladu s člankom 7. stavkom 1., navedite sljedeće podatke, ako njima raspolažete, te pri tome naznačite temelji li se neki od danih podataka na procjeni:

                                                   Otpad iz kućanstava i slični otpad
                                                   (tona godišnje)

                                                   Ukupno proizvedeni otpad (1) od kojeg je:

                                                   reciklirano (1)

                                                   spaljeno (1)

                                                   energetski oporabljeno (1)

                                                   odloženo (1)

                                                   ostalo, precizno navedite (1)

               B.

               U Prilogu Odluci 97/622/EZ u prvom se upitniku u odjeljku II. briše točka 11. podtočka (d).

      (1)  Unutar države članice.”


Odluka Komisije od 02/07/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7634 - MITSUI / GESTAMP / GRI) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2012/720/EU: Odluka Komisije od 14. studenoga 2012. o utvrđivanju ekoloških kriterija za dodjelu znaka zaštite okoliša EU-a za deterdžente za strojno industrijsko i institucionalno pranje posuđa (priopćena pod brojem dokumenta C(2012) 8054)  Tekst značajan za EGP

text:
               15/Sv. 24

               HR

               Službeni list Europske unije

               282

         32012D0720

               L 326/25

               SLUŽBENI LIST EUROPSKE UNIJE

         ODLUKA KOMISIJE
   od 14. studenoga 2012.
   o utvrđivanju ekoloških kriterija za dodjelu znaka zaštite okoliša EU-a za deterdžente za strojno industrijsko i institucionalno pranje posuđa
   (priopćena pod brojem dokumenta C(2012) 8054)
   (Tekst značajan za EGP)
   (2012/720/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku zaštite okoliša EU-a (1), a posebno njezin članak 8. stavak 2.,
   nakon savjetovanja s Odborom Europske unije za znak zaštite okoliša,
   budući da:

               (1)

               Na temelju Uredbe (EZ) br. 66/2010, znak zaštite okoliša EU-a može se dodijeliti onim proizvodima koji imaju smanjen utjecaj na okoliš tijekom njihovog životnog vijeka.

               (2)

               Uredba (EZ) br. 66/2010 predviđa da se određeni kriteriji za znak zaštite okoliša EU-a utvrđuju po skupinama proizvoda.

               (3)

               Novi kriteriji, kao i s njima povezani zahtjevi za ocjenjivanje i provjeravanje, trebali bi važiti četiri godine od dana donošenja ove Odluke.

               (4)

               Mjere predviđene ovom Odlukom u skladu su s mišljenjem Odbora osnovanog na temelju članka 16. Uredbe (EZ) br. 66/2010,

         DONIJELA JE OVU ODLUKU:
   Članak 1.
   Skupina proizvoda „deterdženti za strojno industrijsko i institucionalno pranje posuđa” sadrži jednodijelne i višedijelne deterdžente za strojno pranje, ispiranje i pretpranje, namijenjene za profesionalne perilice posuđa.
   Sljedeći proizvodi nisu uključeni u ovu skupinu proizvoda: deterdženti za strojno pranje posuđa u domaćinstvu, deterdženti za strojno pranje medicinskih pomagala ili za uporabu u posebnim strojevima za čišćenje industrijske opreme, uključujući posebne strojeve namijenjene prehrambenoj industriji.
   Sprejevi, koji nemaju automatsku pumpicu isključeni su iz ove skupine proizvoda.
   Članak 2.
   Deterdžentu za strojno pranje posuđa dodjeljuje se znak zaštite okoliša EU-a na temelju Uredbe (EZ) br. 66/2010 ako ulazi u skupinu proizvoda „deterdženti za strojno industrijsko i institucionalno pranje posuđa”, kako je utvrđeno u članku 1. ove Odluke, i ako ispunjava kriterije te s njima povezane zahtjeve za ocjenjivanje i vrednovanje navedene u Prilogu ovoj Odluci.
   Članak 3.
   Kriteriji za skupinu proizvoda „deterdženti za strojno industrijsko i institucionalno pranje posuđa”, kao i s njima povezani zahtjevi za ocjenjivanje i vrednovanje, trebali bi važiti četiri godine od dana donošenja ove Uredbe.
   Članak 4.
   Kodni broj koji se dodjeljuje skupini proizvoda „deterdženti za strojno industrijsko i institucionalno pranje posuđa” za upravne svrhe je „038”.
   Članak 5.
   Ova je Odluka upućena državama članicama.

      Sastavljeno u Bruxellesu 14. studenoga 2012.

            Za Komisiju

         Janez POTOČNIK

            Član Komisije

      (1)  SL L 27, 30.1.2010., str. 1.
   PRILOG

      OKVIR

      Ciljevi kriterija

   Cilj kriterija je, posebno, promidžba proizvoda koji imaju smanjeno djelovanje na vodene ekosustave, sadrže ograničenu količinu opasnih tvari i čiji je djelovanje ispitano.

      KRITERIJI

   Kriteriji se određuju za svaki od sljedećih aspekata:

               1.

               Toksičnost za vodene organizme: kritični dilucijski volumen (CDV)

               2.

               Biorazgradivost

               3.

               Isključene ili ograničene tvari i smjese

               4.

               Zahtjevi za pakiranje

               5.

               Učinkovitost pranja (prikladnost za uporabu)

               6.

               Automatski sustavi doziranja

               7.

               Informacije za korisnike — Informacije koje se pojavljuju na znaku zaštite okoliša EU-a

         1.   Procjenjivanje i vrednovanje

   (a)   Zahtjevi
   Posebni zahtjevi za ocjenjivanje i vrednovanje navedeni su unutar svakog kriterija.
   Kada podnositelj zahtjeva mora dostaviti izjave, dokumentaciju, analize, izvješće o ispitivanjima ili druge dokaze kako bi dokazao sukladnost s kriterijima, podrazumijeva se da oni mogu potjecati od podnositelja zahtjeva i/ili njegovog(-ih) dobavljača itd., prema potrebi.
   Kada je moguće, ispitivanja provode laboratoriji koji ispunjavaju opće zahtjeve iz norme EN ISO 17025 ili druge jednakovrijedne norme.
   Prema potrebi mogu se koristiti ispitne metode različite od onih navedenih za svaki kriterij ako nadležno tijelo koje ocjenjuje prihvatljivost prihvati njihovu jednakovrijednost.
   Dodatak I. upućuje na bazu podataka o sastojcima deterdženata (popis DID), koji sadržava tvari koje se najčešće dodaju formulama deterdženata. Upotrebljava se za pridobivanje podatka za izračune kritični dilucijski volumen(CDV) i za ocjenjivanje biorazgradivosti uvedenih tvari. Za tvari koje se na nalaze na popisu DID, daje se smjernica za izračun ili ekstrapolaciju odgovarajućih podataka. Najnovija inačica popisa DID dostupna je na internetskim stranicama znaka zaštite okoliša EU-a ili preko internetskih stranica pojedinih nadležnih tijela.
   Prema potrebi nadležna tijela mogu zahtijevati dokaznu dokumentaciju i mogu provoditi neovisna vrednovanja.
   (b)   Granične vrijednosti mjerenja
   Sukladnost s ekološkim kriterijima zahtijeva se za namjerno dodane tvari, te za nusproizvode i nečistoće od sirovina, čija koncentracija je jednaka ili veća od 0,010 % mase gotove formule.
   Za biocide i boje sukladnost s kriterijem zahtijeva se bez obzira na njihovu koncentraciju.
   Tvari koje ispunjavaju gore navedenu graničnu vrijednost u ovom dokumentu se nazivaju „dodane tvari”.
   2.   Funkcionalna jedinica

   Funkcionalna jedinica za ovu skupinu proizvoda je izražena kao g/l otopine za pranje (grama na litru otopine za pranje).
   Zahtjevi vezani uz ocjenjivanje i vrednovanje funkcionalne jedinice:

               Nadležnom tijelu podnosi se cijela formula proizvoda, pri čemu se navodi trgovački naziv, kemijski naziv, br. CAS, br. DID (1), dodana količina s vodom i bez nje te funkcija i oblik svake od dodanih tvari (bez obzira na njihovu koncentraciju) u proizvodu. Nadležnom tijelu se podnosi primjer piktograma s preporučenim dozama.

               Sigurnosno-tehnički listovi za svaku dodanu tvari podnose se nadležnom tijelu u skladu s Uredbom (EZ) br. 1907/2006 Europskog parlamenta i Vijeća (2).

         Dijelovi A i B popisa DID mogu se pronaći na internetskim stranicama znaka zaštite okoliša EU-a:

               http://ec.europa.eu/environment/ecolabel/documents/did_list/didlist_part_a_en.pdf

               http://ec.europa.eu/environment/ecolabel/documents/did_list/didlist_part_b_en.pdf

      KRITERIJI ZA DODJELU ZNAKA ZAŠTITE OKOLIŠA EU-a

      Kriterij 1. —   Toksičnost za vodene organizme: kritični dilucijski volumen razrijeđenost (CDV)

   Kritični dilucijski volumen CDV SF(kronični) pojedinačnog ili višedijelnog sustava ne smije preći sljedeće granice (pri najvećoj preporučenoj dozi):

               CDV pri najvećoj preporučenoj dozi

               Meka

               Srednja

               Tvrda

               Tip proizvoda

               0-6 °dH

               7-13 °dH

               > 14 °dH

               Pretpranje

               2 000

               2 000

               2 000

               Deterdženti za perilice posuđa

               3 000

               5 000

               10 000

               Višedijelni sustav

               3 000

               4 000

               7 000

               Sredstva za ispiranje

               3 000

               3 000

               3 000

         Kritični dilucijski volumen (CDVkronični) izračunava se za sve dodane tvari i. u proizvodu koristeći sljedeću jednadžbu:

   gdje je:

               masa

               =

               masa dodane tvari u preporučenoj dozi,

               DF

               =

               faktor razgradivosti,

               TF

               =

               faktor kronične toksičnosti tvari kako je naznačeno na popisu DID.

         Biocidi i boje prisutni u proizvodu također se navode u izračunu CDV-a, čak i ako im je koncentracija manja od 0,010 % (100 ppm).
   Uslijed razgradnje tvari tijekom postupka pranja, za sljedeće tvari primjenjuju se posebna pravila:

               —

               vodikov peroksid (H2O2) – ne uzima se u obzir pri izračunu CDV-a,

               —

               peroctena kiselina – pri izračunu se uzima kao octena kiselina.

      Ocjenjivanje i vrednovanje: podnositelj zahtjeva osigurava izračun CDVkronični proizvoda. Proračunska tablica za izračun vrijednosti CDV-a dostupna je na internetskim stranicama znaka zaštite okoliša Zajednice.
   Vrijednosti parametara DF i TF moraju biti onakve kakve su navedene na popisu baze podataka sastojaka deterdženata (popis DID). Ako se tvar ne nalazi na popisu DID, parametri se izračunavaju koristeći smjernice iz dijela B popisa DID, te se izračunu prilaže popratna dokumentacija.

      Kriterij 2. —   Biorazgradivost

   (a)   Biorazgradivost površinski aktivnih tvar
   Sve površinski aktivne tvari moraju biti biorazgradive u aerobnim i anaerobnim uvjetima.
   (b)   Biorazgradivost organskih tvari
   Sadržaj svih organskih tvari u proizvodu koje nisu biorazgradive u aerobnim uvjetima (nisu trenutačno biorazgradive) (aNBO) i/ili nisu anaerobno biorazgradive (anNBO), ne smije prelaziti sljedeće granice:

      aNBO

               Tip proizvoda
               (g/l otopina za pranje)

               Meka

               Srednja

               Tvrda

               0-6 °dH

               7-13 °dH

               > 14 °dH

               Pretpranje

               0,4

               0,4

               0,4

               Deterdženti za perilice posuđa/višedijelni sustavi

               0,4

               0,4

               0,4

               Sredstva za ispiranje

               0,04

               0,04

               0,04

      anNBO

               Tip proizvoda
               (g/l otopina za pranje)

               Meka

               Srednja

               Tvrda

               0-6 °dH

               7-13 °dH

               > 14 °dH

               Pretpranje

               0,4

               0,4

               0,4

               Deterdženti za perilice posuđa/višedijelni sustavi

               0,6

               1,0

               1,5

               Sredstva za ispiranje

               0,04

               0,04

               0,04

      Ocjenjivanje i vrednovanje: podnositelj zahtjeva podnosi dokumentaciju o razgradivosti površinski aktivnih tvari kao i izračun aNBO-a i anNBO-a za proizvod. Proračunska tablica za izračun vrijednosti aNBO-a i anNBO-a dostupna je na internetskim stranicama znaka zaštite okoliša EU-a.
   Referentne vrijednosti za površinski aktivne tvari i za aNBO i anNBO određuju se prema popisu DID. Za dodane tvari, koje nisu uključene na popis DID, podnose se odgovarajuće informacije iz literature i drugih izvora, ili odgovarajući rezultati ispitivanja, koji pokazuju da su one aerobno ili anaerobno biorazgradive kako je opisano u Dodatku I.
   TAED bi se trebao smatrati anaerobno biorazgradivim.
   U nedostatku dokumentacije u skladu s gore navedenim zahtjevima, tvar koja nije površinski aktivna tvar može se izuzeti od zahtjeva za anaerobnu razgradivost ako ispunjava jednu od sljedeće tri mogućnosti:

               1.

               trenutačno je razgradiva i ima niski stupanj adsorpcije (A < 25 %); ili

               2.

               trenutačno je razgradiva i ima niski stupanj adsorpcije (D > 75 %); ili

               3.

               trenutačno je razgradiva i nije bioakumulirajuća.

         Ispitivanje adsorpcije/desorpcije može se obaviti u skladu sa smjernicama OECD-a 106.

      Kriterij 3. —   Isključene ili ograničene tvari i smjese

   (a)   Određene isključene dodane tvari
   Sljedeće dodane tvari ne smiju biti uključene u proizvod, ni kao dio formule ni kao dio bilo kakve smjese koja je uključena u formulu:

               —

               EDTA (etilendiamin tetraoctena kiselina),

               —

               mirisi,

               —

               reaktivni spojevi klora,

               —

               APEO (alkilfenoletoksilati) i APD (alkilfenoli i njihovi derivati).

      Ocjenjivanje i vrednovanje: podnositelj zahtjeva dostavlja popunjenu i potpisanu izjavu o sukladnosti.
   (b)   Opasne tvari i smjese
   U skladu s člankom 6. stavkom 6. Uredbe (EZ) br. 66/2010 o znaku zaštite okoliša EU-a, proizvod ili svaki njegov sastavni dio ne smije sadržavati tvari koje ispunjavaju kriterij za razvrstavanje u dolje navedene oznake opasnosti ili upozorenja u skladu s Uredbom (EZ) br. 1272/2008 Europskog parlamenta i Vijeća (3) ili Direktivom Vijeća 67/548/EEZ (4) niti sadržavati tvari iz članka 57. Uredbe (EZ) br. 1907/2006. Dolje navedene oznake opasnosti općenito se odnose na tvari. Međutim, ako se ne mogu dobiti informacije o tvarima, primjenjuju se pravila razvrstavanja za smjese.
   Popis oznaka opasnosti

               Oznaka opasnosti (5)

               Oznaka upozorenja (6)

               H300 Smrtonosno ako se proguta

               R28

               H301 Otrovno ako se proguta

               R25

               H304 Može biti smrtonosno ako se proguta i uđe u dišne putove

               R65

               H310 Smrtonosno u dodiru s kožom

               R27

               H311 Otrovno u dodiru s kožom

               R24

               H330 Smrtonosno ako se udiše

               R23/26

               H331 Otrovno ako se udiše

               R23

               H340 Može izazvati genetska oštećenja

               R46

               H341 Sumnja na moguća genetska oštećenja

               R68

               H350 Može uzrokovati rak

               R45

               H350i Može uzrokovati rak ako se udiše

               R49

               H351 Sumnja na moguće uzrokovanje raka

               R40

               H360F Može štetno djelovati na plodnost

               R60

               H360D Može naškoditi nerođenom djetetu

               R61

               H360FD Može štetno djelovati na plodnost. Može naškoditi nerođenom djetetu

               R60/61/60-61

               H360Fd Može štetno djelovati na plodnost. Sumnja na mogućnost štetnog djelovanja na nerođeno dijete

               R60/63

               H360Df Može naškoditi nerođenom djetetu. Sumnja na moguće štetno djelovanje na plodnost

               R61/62

               H361f Sumnja na moguće štetno djelovanje na plodnost

               R62

               H361d Sumnja na mogućnost štetnog djelovanja na nerođeno dijete

               R63

               H361fd Sumnja na moguće štetno djelovanje na plodnost. Sumnja na mogućnost štetnog djelovanja na nerođeno dijete

               R62-63

               H362 Može štetno djelovati na djecu koja se hrane majčinim mlijekom

               R64

               H370 Uzrokuje oštećenje organa

               R39/23/24/25/26/27/28

               H371 Može uzrokovati oštećenje organa

               R68/20/21/22

               H372 Uzrokuje oštećenje organa tijekom produljenje ili ponavljane izloženosti

               R48/25/24/23

               H373 Može uzrokovati oštećenje organa izlaganju tijekom produljenje ili ponavljane izloženosti

               R48/20/21/22

               H400 Vrlo otrovno za vodeni okoliš

               R50

               H410 Vrlo otrovno za vodeni okoliš s dugotrajnim učincima

               R50-53

               H411 Otrovno za vodeni okoliš s dugotrajnim učincima

               R51-53

               H412 Štetno za vodeni okoliš s dugotrajnim učincima

               R52-53

               H413 Može uzrokovati dugotrajne štetne učinke za vodeni okoliš

               R53

               EUH059 Opasno za ozonski sloj

               R59

               EUH029 U dodiru s vodom oslobađa otrovni plin

               R29

               EUH031 U dodiru s kiselinama oslobađa otrovni plin

               R31

               EUH032 U dodiru s kiselinama oslobađa vrlo otrovni plin

               R32

               EUH070 Otrovno u dodiru s očima

               R39-41

               Tvari koje uzrokuju preosjetljivosti

               H334: Ako se udiše može izazvati simptome alergije ili astme ili poteškoće s disanjem

               R42

               H317: Može izazvati alergijsku reakciju na koži

               R43

         Ovaj kriterij se upotrebljava za produkte razgradnje poput formaldehida koji se oslobađa pri razgradnji drugih tvari.
   Tvari ili smjese koje mijenjaju svoja svojstva kroz obradu (npr. nisu više biološki raspoložive, ili se kemijski promijene tako da nestane opasnost koju su prethodno predstavljale) izuzimaju se od gornjih zahtjeva.
   Gotovi proizvod ne smije se označavati prema gore navedenim znakovima opasnosti.

      Odstupanja

   Sljedeće tvari posebno se izuzimaju od ovog zahtjeva:

               Površinski aktivne tvari
               < 15 % u gotovom proizvodu,

               H400: Vrlo otrovno za vodeni okoliš

               R50

               Biocidi koji služe kao konzervansi (7)

               (samo za tekućine s pH vrijednosti između 2 i 12 i najviše 0,10 % w/w aktivnog materijala)

               H331: Otrovno ako se udiše

               R23

               H334: Ako se udiše može izazvati simptome alergije ili astme ili poteškoće s disanjem

               R42

               H317: Može izazvati alergijsku reakciju na koži

               R43

               H400: Vrlo otrovno za vodeni okoliš

               R50

               Enzimi (8)

               H334: Ako se udiše može izazvati simptome alergije ili astme ili poteškoće s disanjem

               R42

               H317: Može izazvati alergijsku reakciju na koži

               R43

               H400: Vrlo otrovno za vodeni okoliš

               R50

               NTA kao nečistoća u MGDA-u i GLDA-u (9)

               H351: Sumnja na moguće uzrokovanje raka

               R40

      Ocjenjivanje i vrednovanje: podnositelj zahtjeva dokazuje sukladnost s ovim kriterijem podnoseći izjavu o nerazvrstavanju svake dodane tvari u bilo koji razred opasnosti s obzirom na oznake opasnosti iz gornjeg popisa u skladu s Uredbom (EZ) br. 1272/32008, koliko je to moguće utvrditi, najmanje iz podataka koji ispunjavaju zahtjeve navedene u Prilogu VII. Uredbi (EZ) br. 1907/2006. Ova izjava potkrepljuje se sažetim informacijama o odgovarajućim značajkama vezanim uz oznake opasnosti iz gornjeg popisa, navedenim toliko detaljno koliko je to propisano u odjeljcima 10., 11. i 12. Priloga II. Uredbi (EZ) br. 1907/2006 (zahtjevi za ispunjavanje sigurnosno-tehničkih listova).
   Podaci o inherentnim svojstvima tvari mogu se dobiti pomoću drugih sredstava osim ispitivanja, na primjer korištenjem alternativnih metoda poput in vitro metoda, kvantitativnih modela odnosa između strukture i aktivnosti ili korištenjem združivanja u skupine ili unakrsnim biranjem u skladu s prilogom XI. Uredbi (EZ) br. 1907/2006. Potiče se dijeljenje odgovarajućih podataka.
   Podnesene informacije odnose se na oblike fizičkog stanja tvari ili smjesa, kako se koriste u gotovom proizvodu.
   Dovoljna je izjava za dokazivanje kako tvari navedene u prilozima IV. i V. Uredbi REACH, koje se izuzimaju od obveza registriranja u skladu s člankom 2. stavkom 7. točkama (a) i (b) Uredbe (EZ) br. 1907/2006 REACH, ispunjavaju gore navedene zahtjeve.
   (c)   Tvari navedene u skladu s člankom 59. stavkom 1. Uredbe (EZ) br. 1907/2006
   Nema odstupanja od izuzimanja iz članka 6. stavka 6. Uredbe (EZ) br. 66/2010 vezano uz tvari identificirane kao iznimno zabrinjavajuće i uključene na popis predviđen u članku 59. Uredbe (EZ) br. 1907/2006, koje su prisutne u smjesama u koncentracijama > 0,010 %.

      Ocjenjivanje i vrednovanje: popis tvari, koje su identificirane kao iznimno zabrinjavajuće i koje su uključene na popis kandidata u skladu s člankom 59. Uredbe (EZ) br. 1907/2006 dostupan je na:http://echa.europa.eu/chem_data/authorisation_process/candidate_list_table_en.asp.
   Pozivanje na popis navodi se na datumu primjene. Podnositelj zahtjeva podnosi točnu formulu proizvoda nadležnom tijelu. Podnositelj zahtjeva također podnosi izjavu o sukladnosti s ovim kriterijem, zajedno s odgovarajućom dokumentacijom, poput izjave o sukladnosti, koju su potpisali dobavljači materijala, i preslikama odgovarajućih sigurnosno-tehničkih listova za tvari i smjese.
   (d)   Određene ograničene dodane tvari — Biocidi

               i.

               Proizvod može sadržavati biocide samo kao konzervanse, i to u odgovarajućoj dozi samo za ovu namjenu. Ova doza ne odnosi se na površinski aktivne tvari koje također mogu imati biocidna svojstva.

                  Ocjenjivanje i vrednovanje: podnositelj zahtjeva podnosi preslike sigurnosno-tehničkih listova za bilo kave dodane biocide, s informacijama o njihovoj točnoj koncentraciji u proizvodu. Proizvođač ili dobavljač biocida dostavlja informacije o dozi potrebnoj za konzerviranje proizvoda.

               ii.

               Zabranjeno je tvrditi ili upućivati na pakiranju ili na bilo koji drugi način da proizvod ima antimikrobni ili dezinficirajući učinak.

                  Ocjenjivanje i vrednovanje: podnositelj zahtjeva podnosi tekst i njegove prikaze na svakom tipu pakiranja i/ili primjerak svakog različitog tipa pakiranja nadležnom tijelu.

               iii.

               Proizvod može sadržavati biocide pod uvjetom da oni nisu bioakumulirajući. Smatra se da biocid nije bioakumulirajući ako je njegov BCF < 100 ili logKow < 3,0. Ako su dostupne vrijednosti BCF-a i logKowa, koristi se viša vrijednost BFC-a.

                  Ocjenjivanje i vrednovanje: podnositelj zahtjeva podnosi preslike sigurnosno-tehničkih listova za bilo kakve dodane biocide, zajedno s informacijama o njihovim vrijednostima BCF-a i logKowa

         (e)   Bojila
   Bojila koja su dozvoljena u proizvodu ne smiju biti bioakumulirajuća. Za bojila odobrena za uporabu u prehrambenim proizvodima nije neophodno podnijeti dokumentaciju o njihovim potencijalu bioakumulacije. Smatra se da bojilo nije bioakumulirajuće ako je njegov BCF < 100 ili logKow < 3,0. Ako su dostupne vrijednosti BCF-a i logKowa, koristi se viša vrijednost BFC-a.

      Ocjenjivanje i vrednovanje: podnositelj zahtjeva podnosi preslike sigurnosno-tehničkih listova za bilo koja dodana bojila, ili dokumentaciju kako bi se osiguralo da su bojila odobrena za uporabu u prehrambenim proizvodima.
   (f)   Enzimi
   Enzimi moraju biti u tekućem obliku ili granulat bez praha. Enzimi ne smiju sadržavati ostatke mikroorganizama iz postupka proizvodnje.

      Ocjenjivanje i vrednovanje: podnositelj zahtjeva podnosi preslike sigurnosno-tehničkih listova za svaki dodani enzim, ili dokumentaciju radi osiguranja da enzimi ne sadrže ostatke mikroorganizama
   (g)   Fosfor
   Ukupna količina fosfata i drugih fosfatnih spojeva ne smije preći granične vrijednosti navedene u tablici, izražene u gramima fosfora na litru vode.
   Najveća preporučena doza uzima se za izračune fosfora.

               Tip proizvoda
               Fosfor (g P/l vode)

               Meka

               Srednja

               Tvrda

               0-6 °dH

               7-13 °dH

               > 14 °dH

               Pretpranje

               0,08

               0,08

               0,08

               Deterdženti

               0,15

               0,30

               0,50

               Sredstva za ispiranje

               0,02

               0,02

               0,02

               Višedijelni sustavi

               0,17

               0,32

               0,52

      Ocjenjivanje i vrednovanje: podnositelj zahtjeva podnosi dokumentaciju kako bi se osiguralo pridržavanje granične vrijednosti iz gornje tablice.

      Kriterij 4. —   Zahtjevi za pakiranje

   (a)   Omjer masa/učinkovitost (WUR)
   Omjer masa/učinkovitost ne smije prelaziti sljedeće vrijednosti:

               Tip proizvoda

               WUR

               0-6 °dH

               7-13 °dH

               > 14 °dH

               Praškovi (g/l otopina za pranje)

               0,8

               1,4

               2,0

               Tekućine (g/l otopina za pranje)

               1,0

               1,8

               2,5

         WUR se izračunava samo za primarno pakiranje (uključujući poklopce, čepove i ručne sisaljke/raspršivače) koristeći sljedeću jednadžbu:

   gdje je:

               Wi

               =

               masa (g) pakiranja i., uključujući prema potrebi i naljepnicu.

               Ui

               =

               masa (g) nerecikliranog (djevičanskog) materijala u pakiranju i. Ako omjer recikliranog materijala u pakiranju iznosi 0 % tada je Ui = Wi.

               Di

               =

               broj funkcionalnih jedinica sadržanih u pakiranju i. Funkcionalna jedinica = doza u g/l otopine za pranje.

               ri

               =

               broj recikliranja, tj. broj puta koliko je pakiranja i. upotrijebljeno za istu namjenu preko sustava vraćanja ili ponovnog punjenja pakiranja. r = 1, ako se pakiranje ne uporabi ponovno za istu namjenu. Ako se pakiranje ponovo upotrijebi, vrijednost iznosi 1, osim ako podnositelj zahtjeva ne dokaže višu vrijednost.

      Iznimke

   Plastično/papirnato/kartonsko pakiranje koje sadržava više od 80 % recikliranog materijala ili više od 80 % plastike iz obnovljivih izvora izuzima se od ovog zahtjeva.
   Pakiranje se smatra recikliranim ako se sirovine koje se koriste za izradu pakiranja prikupljaju od proizvođača pakiranja u fazi distribucije ili prodaje potrošačima. Kada su sirovine industrijski otpad od materijala iz postupka proizvodnje samog proizvođača, tada se materijal smatra recikliranim.

      Ocjenjivanje i vrednovanje: podnositelj zahtjeva podnosi izračun WUR-a proizvoda. Proračunska tablica za ovaj izračun dostupna je na internetskim stranicama znaka zaštite okoliša EU-a. Podnositelj zahtjeva podnosi popunjenu i potpisanu izjavu o sadržaju recikliranog materijala iz obnovljivih izvora u pakiranju. Za odobrenje ponovnog punjenja pakiranja, podnositelj zahtjeva i/ili trgovac dokazuje da je ponovno punjenje dostupno/bit će dostupno na tržištu.
   (b)   Plastična ambalaža
   U plastičnom pakiranju mogu se upotrebljavati samo ftalati, za koje se u vrijeme primjene provela procjena rizika i koji nisu bili razvrstani na temelju kriterija 3.(b) (i njihove kombinacije).
   S ciljem omogućavanja identifikacije različitih dijelova pakiranja za recikliranje, plastični dijelovi primarnog pakiranja moraju biti označeni u skladu s dijelom 2. norme DIN 6120 ili drugom jednakovrijednom normom. Poklopci i pumpice izuzimaju se od ovog zahtjeva.

      Ocjenjivanje i vrednovanje: podnositelj zahtjeva dostavlja popunjenu i potpisanu izjavu o sukladnosti.

      Kriterij 5. —   Učinkovitost pranja (prikladnost za uporabu)

   Svojstva i učinkovitost proizvoda moraju biti zadovoljavajući. Proizvod mora zadovoljiti zahtjeve za korisnička ispitivanja ili unutarnje ispitivanje u skladu s Dodatkom II.

      Ocjenjivanje i vrednovanje: podnositelj zahtjeva podnosi detaljno ispitno izvješće nadležnom tijelu, uključujući informacije/dokumentaciju. Vidjeti Dodatak II.

      Kriterij 6. —   Automatski sustavi doziranja

   Višedijelni sustavi nude se zajedno s automatskim i kontroliranim sustavom doziranja.
   Kako bi se osigurala ispravna doza u automatskom sustavu doziranja, obilasci potrošača moraju biti uobičajena praksa za proizvođače/dobavljače. Ti obilasci potrošače obavljaju se u svim poslovnim prostorijama najmanje jednom godišnje za vrijeme trajanja dozvole; oni moraju uključivati kalibraciju opreme za doziranje. Treća strana također može doći u obilazak.
   U iznimnim slučajevima, obilasci potrošača mogu se izuzeti ako udaljenost i metoda isporuke čine ove posjete nepraktičnima.

      Ocjenjivanje i vrednovanje: podnositelj zahtjeva podnosi pisani opis odgovornosti za, učestalost i sadržaj obilazaka potrošača.

      Kriterij 7. —   Informacije za korisnike — Informacije koje se pojavljuju na znaku zaštite okoliša EU-a

   (a)   Informacije na pakiranju/obrazac s informacijama o proizvodu
   Sljedeće preporuke moraju se nalaziti na pakiranju/obrascu s informacijama o proizvodu ili jednakovrijednom dokumentu:

               —

               Doza prema stupnju tvrdoće tla, odnosno vode. Slijediti upute za doziranje.

               —

               Uporaba proizvoda sa znakom zaštite okoliša EU-a prema uputama o doziranju doprinosi smanjenju zagađenja vode i stvaranju otpada.

         (b)   Informacije koje se pojavljuju na znaku zaštite okoliša EU-a
   Logotip treba biti vidljiv i čitak. Uporaba logotipa znaka zaštite okoliša EU-a zaštićena je primarnim zakonodavstvom EU-a. Broj dozvole/registracije znaka zaštite okoliša EU-a mora se nalaziti na proizvodu, mora biti čitak i jasno vidljiv.
   Dopunska oznaka s poljem za tekst sadržava sljedeći tekst:

               —

               smanjeni utjecaj na vodeni okoliš,

               —

               ograničene opasne tvari,

               —

               ispitano djelovanje.

         Smjernice za uporabu dopunske oznake s poljem za tekst mogu se naći u „Smjernicama za uporabo logotipa znaka zaštite okoliša EU-a” na internetskim stranicama:http://ec.europa.eu/environment/ecolabel/documents/logo_guidelines.pdf.

      Ocjenjivanje i vrednovanje (a-b): podnositelj zahtjeva dostavlja uzorak oznake proizvoda i/ili obrazac s informacijama o proizvodu zajedno s izjavom o sukladnosti s ovim kriterijem. Tvrdnje o proizvodu dokazuju se kroz odgovarajuća ispitna izvješća.

      (1)  Br. DID je broj dodanih tvari na popisu DID-a („baza podataka o sastojcima deterdženata”), te se koristi za određivanje sukladnosti s kriterijima 1. i 2.

      (2)  SL L 396, 30.12.2006., str. 1.

      (3)  SL L 353, 31.12.2008., str. 1.

      (4)  SL 196, 16.8.1967., str. 1.

      (5)  Uredba (EZ) br. 1272/2008.

      (6)  Direktiva 67/548/EEZ, s prilagodbom REACH-u na temelju Direktive 2006/121/EZ i Direktive 1999/45/EZ, kako je izmijenjena.

      (7)  Odstupanje se primjenjuje samo za kriterij 3.(b). Biocidi moraju ispunjavati kriterij 3.(d).

      (8)  Uključujući stabilizatore i druge pomoćne tvari u pripravcima.

      (9)  Za koncentracije manje od 1,0 % u sirovinama, pod uvjetom da je skupna koncentracija u gotovom proizvodu manja od 0,10 %.
   Dodatak I.

      Baza podataka o sastojcima deterdženata (popis DID)

   Popis DID (dio A) je popis koji sadržava informacije o toksičnosti za vodeni okoliš i biorazgradivosti dodanih tvari tipičnih za uporabu u formulama deterdženata. Popis uključuje informacije o toksičnosti i biorazgradivosti raznih tvari korištenih u proizvodima za pranje i čišćenje. Popis nije sveobuhvatan, ali se smjernice nalaze u dijelu B popisa DID koje se odnose na utvrđivanje odgovarajućih parametara za izračun tvari koje nisu na popisu DID (npr. faktor toksičnosti (TF) i faktor razgradivosti (DF), koji se koriste za izračun kritičnog dilucijskog volumena). Popis je opći izvor informacija i tvari prisutne na popisu DID nisu automatski odobrene za uporabu na proizvodima sa znakom zaštite okoliša EU-a. Popis DID (dijelovi A i B) može se pronaći na internetskim stranicama znaka zaštite okoliša EU-a.
   Za tvari bez podataka o toksičnosti za vodeni okoliš i razgradivosti mogu se koristiti strukturne analogije sa sličnim tvarima za ocjenjivanje TF-a i DF-a. Takve strukturne analogije odobrava nadležno tijelo koje dodjeljuje dozvolu za znak zaštite okoliša EU-a. U suprotnom slučaju, koristi se najgori mogući scenarij na temelju donjih parametara:
   Najgori mogući scenarij:

               Akutna toksičnost

               Kronična toksičnost

               Razgradivost

               Dodana tvar

               LC50/EC50

               SF(akutni)

               TF(akutni)

               NOEC (1)

               SF(kronični)
                   (1)

               TF(kronični)

               DF

               Aerobni

               Anaerobni

               „Naziv”

               1 mg/l

               10 000

               0,0001

               0,0001

               1

               P

               N

      Dokumentacija o trenutnoj biorazgradivosti

   Sljedeća metoda ispitivanja koristi se za trenutnu biorazgradivost:

               1.

               Do 1. prosinca 2010. i tijekom prijelaznog razdoblja od 1. prosinca 2010. do 1. prosinca 2015.:

                           Ispitna metoda za trenutnu biorazgradivost propisana u Direktivi 67/548/EEZ, posebno metoda detaljno opisana u Prilogu V.C4 toj Direktivi, ili jednakovrijedne ispitne metode OECD 301 A-F ili jednakovrijedna ispitivanja po normi ISO.

                           Načelo prozora u trajanju od 10 dana ne primjenjuje se na površinski aktivne tvari. Prolazni prag je 70 % za ispitivanja iz priloga V.C4-A i C4-B Direktivi 67/548/EEZ (te jednakovrijedna ispitivanja OECD 301 A i E i jednakovrijedna ispitivanja po normi ISO), i 60 % za ispitivanja C4-C, D, E i F (te jednakovrijedna ispitivanja OECD 301 B, C, D i F i jednakovrijedna ispitivanja po normi ISO).

               2.

               Nakon 1. prosinca 2015. i tijekom prijelaznog razdoblja od 1. prosinca 2010. do 1. prosinca 2015.:
               Metode ispitivanja propisane u Uredbi (EZ) br. 1272/2008.

      Dokumentacija o anaerobnoj biorazgradivosti

   Referentno ispitivanje za anaerobnu razgradivost je EN ISO 11734, ECETOC br. 28 (lipanj 1988.), OECD 311 ili jednakovrijedna ispitna metoda, a zahtijeva se 60 % krajnja razgradivost pod anaerobnim uvjetima. Ispitne metode koje simuliraju uvjete u odgovarajućem anaerobnom okolišu mogu se također koristiti za dokazivanje postizanja 60 % konačne razgradivosti u anaerobnim uvjetima.

      Ekstrapolacija za tvari koje nisu navedene na popisu DID

   Kada dodane tvari nisu navedene na popisu DID, može se koristiti sljedeći pristup za pružanje neophodnih dokaza anaerobne biorazgradivosti:

               1.

               Primijeniti razumnu ekstrapolaciju. Koristiti ispitne rezultate s jednom sirovinom za ekstrapolaciju konačne anaerobne razgradivosti strukturno srodnih površinski aktivnih tvari. Kada je potvrđena anaerobna biorazgradivost površinski aktivne tvari (ili skupine homolognih tvari) prema popisu DID, može se pretpostaviti da je sličan tip površinski aktivne tvari također anaerobno biorazgradiv (npr. C12-15 A 1-3 EO sulfat (DID br. 8) je anaerobno biorazgradiv, te se slična anaerobna biorazgradivost može pretpostaviti i za C12-15 A 6 EO sulfat). Kada je potvrđena anaerobna biorazgradivost površinski aktivne tvari korištenjem odgovarajuće ispitne metode, može se pretpostaviti da je sličan tip površinski aktivne tvari također anaerobno biorazgradiv (npr. podaci iz literature koji potvrđuju anaerobnu biorazgradivost površinski aktivne tvari koja pripada u skupinu alkilni ester amonijevih soli može se koristi kao dokaz slične anaerobna biorazgradivost drugih kvartarnih amonijevih soli, koje sadržavaju esterske veze s alkilnim lancem(-ima)).

               2.

               Izvesti ispitivanje za provjeru anaerobne razgradivosti. Ako je potrebno novo ispitivanje, provestii ispitivanje za provjeru koristeći normu EN ISO 11734, ECETOC br. 28 (lipanj 1988.), OECD 311 ili drugu jednakovrijednu metodu.

               3.

               Provesti ispitivanje razgradivosti s manjom dozom. Ako je potrebno novo ispitivanje, i u slučaju eksperimentalnih problema tijekom testa probira (npr. inhibicija radi toksičnosti ispitne tvari), ponoviti ispitivanje koristeći manju dozu površinski aktivne tvari i prati razgradivost s14C mjerenjima i kemijskom analizom. Ispitivanje s manjom dozom može se provesti koristeći normu OECD 308 (kolovoz 2000.) ili drugu jednakovrijednu metodu.

      (1)  Ako ne postoje prihvatljivi podaci o kroničnoj toksičnosti, ovi stupci su prazni. U tom slučaju, TF(kronični) određuje se kao jednak TF(akutni).
   Dodatak II.

      Učinkovitost pranja (prikladnost za uporabu)

   (a)   Unutarnje ispitivanje
   Može se odobriti ispitni laboratorij proizvođača za provođenje ispitivanja radi dokazivanja učinkovitosti ako zadovoljava sljedeće dodatne zahtjeve:

               —

               organizacijama za dodjeljivanje znaka zaštite okoliša mora biti omogućeno nadziranje izvođenja ispitivanja,

               —

               organizacije za dodjeljivanje znaka zaštite okoliša moraju imati pristup svim podacima na proizvodu,

               —

               ispitivanje djelovanja i učinkovitosti mora se opisati u sustavu za nadzor kvalitete.

         Podnositelj zahtjeva mora podnijeti dokumentaciju koja dokazuje da je proizvod ispitan u realnim uvjetima:

               (a)

               Suđe zaprljano mrljama koje su reprezentativne za vrstu prljavštine koja se očekuje u područjima gdje će se proizvod stavljati na tržište.

               (b)

               Preporučena doza i odgovarajuća tvrdoća vode i najniža preporučena temperatura pranja.

         Podnositelj zahtjeva mora podnijeti dokumentaciju koja dokazuje:

               —

               sposobnost proizvoda za uklanjanje prljavštine sa suđa,

               —

               sposobnost proizvoda za sušenje suđa.

         Ispitni proizvod mora se ispitati u odnosu na referentni proizvod. Referentni proizvod može biti uvaženi proizvod na tržištu, a ispitani proizvod mora biti učinkovit najmanje kao onaj referentni.
   (b)   Korisnička ispitivanja

               1.

               Odgovor se moraju dobiti od najmanje pet ispitnih centara koji predstavljaju slučajni odabir potrošača.

               2.

               Postupak i doza moraju biti u skladu s preporukama proizvođača.

               3.

               Ispitno razdoblje mora se nastaviti za najmanje četiri tjedna s najmanje 400 ispitnih ciklusa.

               4.

               Svaki ispitni centar mora ocijeniti učinkovitost proizvoda ili višedijelnog sustava odgovarajući na pitanja vezana uz sljedeće aspekte (ili slične formule):

                           —

                           sposobnost proizvoda za uklanjanje prljavštine sa suđa,

                           —

                           sposobnost proizvoda za sušenje suđa,

                           —

                           zadovoljstvo ispitanika sporazumom o obilascima potrošača.

               5.

               Odgovor mora biti ocijenjen na trostupanjskoj ljestvici, na primjer „nedovoljno učinkovit”, „dovoljno učinkovit” i „vrlo učinkovit”. Odgovori na pitanje o tomu kako su ispitni centri zadovoljni uređenjem obilaska potrošača moraju glasiti „nezadovoljni”, „zadovoljni” i „vrlo zadovoljni”.

               6.

               Najmanje 80 % mora ocijeniti proizvod kao dovoljno ili vrlo učinkovit u svim točkama (vidjeti točku 4.) i zadovoljni ili vrlo zadovoljni obilascima potrošača.

               7.

               Svi neobrađeni podaci proistekli iz ispitivanja moraju se navesti.

               8.

               Postupak ispitivanja mora biti detaljno opisan.


title: 2001/345/EZ: Odluka Komisije od 2. svibnja 2001. o izmjeni Odluke 2001/304 o označivanju i uporabi određenih proizvoda životinjskog podrijetla u vezi s Odlukom 2001/172/EZ o određenim zaštitnim mjerama za slinavku i šap u Ujedinjenoj Kraljevini (priopćena pod brojem dokumenta C(2001) 1208)  Tekst značajan za EGP

text:
               03/Sv. 60

               HR

               Službeni list Europske unije

               22

         32001D0345

               L 122/31

               SLUŽBENI LIST EUROPSKE UNIJE

         ODLUKA KOMISIJE
   od 2. svibnja 2001.
   o izmjeni Odluke 2001/304 o označivanju i uporabi određenih proizvoda životinjskog podrijetla u vezi s Odlukom 2001/172/EZ o određenim zaštitnim mjerama za slinavku i šap u Ujedinjenoj Kraljevini
   (priopćena pod brojem dokumenta C(2001) 1208)
   (Tekst značajan za EGP)
   (2001/345/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (1), kako je zadnje izmijenjena Direktivom 92/118/EEZ (2), a posebno njezin članak 10.,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (3), kako je zadnje izmijenjena Direktivom 92/118/EEZ, a posebno njezin članak 9.,
   uzimajući u obzir Direktivu Vijeća 64/433/EEZ od 26. lipnja 1964. o zdravstvenim problemima koji utječu na promet svježim mesom unutar Zajednice (4), kako je zadnje izmijenjena Direktivom 95/23/EZ (5), a posebno njezin članak 6. stavak 1. točku (f),
   uzimajući u obzir Direktivu Vijeća 77/99/EEZ od 21. prosinca 1976. o zdravstvenim problemima koji utječu na proizvodnju i prodaju mesnih proizvoda i određenih drugih proizvoda životinjskog podrijetla (6), kako je zadnje izmijenjena Direktivom Vijeća 97/76/EZ (7), a posebno njezin članak 3. odjeljak A stavak 7., drugu alineju,
   budući da:

               (1)

               Nastavno na izvješća o mjestima izbijanja slinavke i šapa u Ujedinjenoj Kraljevini, Komisija je donijela Odluku 2001/172/EZ o određenim zaštitnim mjerama u odnosu na slinavku i šap u Ujedinjenoj Kraljevini (8), kako je posljednje izmijenjena Odlukom 2001/318/EZ (9).

               (2)

               Odluka 2001/172/EZ zabranjuje, s iznimkom za meso dobiveno od životinja zaklanih prije 1. veljače 2001., isporuku svježeg mesa dobivenog od goveda, ovaca, koza i svinja i drugih papkara koji potječu iz Velike Britanije, kao i mesnih proizvoda proizvedenih od takvog mesa, osim nakon određene obrade.

               (3)

               Komisija je stoga, donijela Odluku 2001/304/EZ (10), o označivanju i uporabi određenih proizvoda životinjskog podrijetla u vezi s Odlukom 2001/172/EZ o određenim zaštitnim mjerama za slinavku i šap u Ujedinjenoj Kraljevini.

               (4)

               Zahtjevi za proizvodnju i stavljanje na tržište mljevenog mesa i mesnih pripravaka utvrđeni su Direktivom Vijeća 94/65/EZ (11).

               (5)

               Zbog jasnoće su potrebne neke manje izmjene.

               (6)

               Mjere koje predviđa ova Odluka su u skladu s mišljenjem Stalnog veterinarskog odbora,

         DONIJELA JE OVU ODLUKU:
   Članak 1.
   Članak 1. Odluke Komisije 2001/304/EZ se izmjenjuje kako slijedi:

               1.

               U stavku 1., riječ „meso” dolazi između riječi „i” i „obrađeno”.

               2.

               U petom i šestom stavku dodaje se sljedeće:
               „5.   Odstupanjem od stavka 1., svježe meso koje potječe izvan Ujedinjene Kraljevine i kojim se rukuje u skladu s člankom 2. stavkom 2. točkom (c) Odluke 2001/172/EZ, može se označiti oznakom zdravstvene ispravnosti iz poglavlja XI. Priloga I. Direktivi 64/433/EEZ i poglavlja III. Priloga I. Direktivi 91/495/EEZ i isporučiti iz Velike Britanije u skladu s odredbama članka 2. stavka 3. Odluke 2001/172/EZ.
               6.   Svježe meso iz stavaka 1. i 5. uključuje mljeveno meso i mesne pripravke u skladu s Direktivom Vijeća 94/65/EZ koja propisuje zahtjeve za proizvodnju i stavljanje na tržište mljevenog mesa i mesnih pripravaka.”

         Članak 2.
   Ova je Odluka upućena državama članicama.

      Sastavljeno u Bruxellesu 2. svibnja 2001.

            Za Komisiju

         David BYRNE

            Član Komisije

      (1)  SL L 224, 18.8.1990., str. 29.

      (2)  SL L 62, 15.3.1993., str. 49.

      (3)  SL L 395, 30.12.1989., str. 13.

      (4)  SL 121, 29.7.1964., str. 2012/64. Direktiva ažurirana Direktivom 91/497/EEZ (SL L 268, 24.9.1991., str. 69.).

      (5)  SL L 243, 11.10.1995., str. 7.

      (6)  SL L 26, 31.1.1977., str. 85. Direktiva ažurirana Direktivom 92/5/EEZ (SL L 57, 2.3.1992., str. 1.).

      (7)  SL L 10, 16.1.1998., str. 25.

      (8)  SL L 62, 2.3.2001., str. 22.

      (9)  SL L 109, 19.4.2001., str. 75.

      (10)  SL L 104, 13.4.2001., str. 6.

      (11)  SL L 368, 31.12.1994., str. 10.


Odluka Komisije od 09/07/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7289 - GOLDEN AGRI-RESOURCES / CEPSA QUIMICA / JV) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2010/81/EU: Odluka Komisije od 9. veljače 2010. o utvrđivanju razreda reakcije na požar određenih građevinskih proizvoda s obzirom na ljepila za keramičke pločice (priopćena pod brojem dokumenta C(2010) 382)  Tekst značajan za EGP

text:
               13/Sv. 048

               HR

               Službeni list Europske unije

               23

         32010D0081

               L 038/9

               SLUŽBENI LIST EUROPSKE UNIJE

               09.02.2010.

      ODLUKA KOMISIJE

   od 9. veljače 2010.
   o utvrđivanju razreda reakcije na požar određenih građevinskih proizvoda s obzirom na ljepila za keramičke pločice
   (priopćena pod brojem dokumenta C(2010) 382)
   (Tekst značajan za EGP)
   (2010/81/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica koji se odnose na građevinske proizvode (1), a posebno njezin članak 20. stavak 2. točku (a),
   budući da:

               (1)

               Direktiva 89/106/EEZ predviđa, radi uzimanja u obzir različitih razina zaštite građevinskih objekata na nacionalnoj, regionalnoj ili lokalnoj razini, moguću potrebu uspostave razreda u dokumentima za tumačenje koji odgovaraju karakteristikama proizvoda s obzirom na svaki ključni zahtjev. Ovi su dokumenti objavljeni kao „Priopćenje Komisije u vezi s dokumentima za tumačenje Direktive 89/106/EEZ” (2).

               (2)

               S obzirom na ključni zahtjev sigurnosti u slučaju požara, u dokumentu za tumačenje br. 2 navodi se određeni broj međusobno povezanih mjera koje zajedno doprinose definiranju strategije sigurnosti u slučaju požara koja se u državama članicama može razvijati na različite načine.

               (3)

               Dokument za tumačenje br. 2 utvrđuje jednu od ovih mjera kao ograničenje stvaranja i širenja požara i dima unutar zadanog prostora ograničavajući potencijalni doprinos građevinskih proizvoda punom razvoju požara.

               (4)

               Razina takvog ograničenja može se izraziti jedino u smislu različitih razina reakcije proizvoda na požar tijekom njihove krajnje primjene.

               (5)

               Putem usklađenog rješenja, donesen je sustav razreda Odlukom Komisije 2000/147/EZ od 8. veljače 2000. o provedbi Direktive Vijeća 89/106/EEZ u vezi s razredbom reakcije na požar građevinskih proizvoda (3).

               (6)

               U slučaju ljepila za keramičke pločice, potrebno je primijeniti razredbu utvrđenu Odlukom 2000/147/EZ.

               (7)

               Reakcija na požar mnogih građevinskih proizvoda i/ili materijala, u vezi s razredbom predviđenom Odlukom 2000/147/EZ, dobro je utvrđena i dovoljno dobro poznata nadležnim regulatornim tijelima u državama članicama tako da ona ne zahtijevaju ispitivanja ove karakteristike ponašanja.

               (8)

               Mjere predviđene ovom Odlukom u skladu su s mišljenjem Stalnog odbora za graditeljstvo,

         DONIJELA JE OVU ODLUKU:
   Članak 1.
   Građevinski proizvodi i/ili materijali koji udovoljavaju zahtjevima karakteristike ponašanja „reakcija na požar” utvrđeni su u Prilogu, bez potrebe za daljnjim ispitivanjem.
   Članak 2.
   Određeni razredi koje treba primijeniti na različite građevinske proizvode i/ili materijale, u okviru razredbe reakcije na požar donesene u Odluci 2000/147/EZ, utvrđeni su u Prilogu ovoj Odluci.
   Članak 3.
   Proizvodi se, prema potrebi, razmatraju u odnosu na njihovu krajnju primjenu.
   Članak 4.
   Ova je Odluka upućena državama članicama.

      Sastavljeno u Bruxellesu 9. veljače 2010.

            Za Komisiju

         Günter VERHEUGEN

            Potpredsjednik

      (1)  SL L 40, 11.2.1989., str. 12.

      (2)  SL C 62, 28.2.1994., str. 1.

      (3)  SL L 50, 23.2.2000., str. 14.
   PRILOG
   Tablica navedena u ovom Prilogu daje popis građevinskih proizvoda i/ili materijala koji udovoljavaju svim zahtjevima karakteristike ponašanja „reakcija na požar” bez potrebe za ispitivanjem.

      Tablica

      Razredi reakcije na požar za ljepila za keramičke pločice

               Proizvod (1)

               Udio organskih tvari
               (% u težini)

               Najveća debljina sloja
               (mm)

               Razred (2)

               Cementno ljepilo u skladu s EN 12004

               < 20

               20

               E

               Disperzijsko ljepilo u skladu s EN 12004

               < 40

               5

               Ljepilo na bazi reakcijske smole u skladu s EN 12004

               < 50

               5

      (1)  Postavljen na bilo koju podlogu barem razreda D-s2,d0 i gustoće ≥ 680 kg/m3.

      (2)  Razred kako je predviđen u Tablici 1. Priloga Odluci Komisije 2000/147/EZ.


title: 2008/745/EZ: Odluka Komisije od 18. rujna 2008. o neuvrštenju cijanamida u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu tvar (priopćena pod brojem dokumenta C(2008) 5087)  Tekst značajan za EGP

text:
               03/Sv. 58

               HR

               Službeni list Europske unije

               305

         32008D0745

               L 251/45

               SLUŽBENI LIST EUROPSKE UNIJE

         ODLUKA KOMISIJE
   od 18. rujna 2008.
   o neuvrštenju cijanamida u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu tvar
   (priopćena pod brojem dokumenta C(2008) 5087)
   (Tekst značajan za EGP)
   (2008/745/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno četvrti podstavak njezinog članka 8. stavka 2.,
   budući da:

               (1)

               Člankom 8. stavkom 2. Direktive 91/414/EEZ predviđeno je da država članica tijekom razdoblja od 12 godina nakon prijave te Direktive može odobriti stavljanje na tržište sredstava za zaštitu bilja koja sadrže aktivne tvari koje nisu navedene u Prilogu I. toj Direktivi, a koje se već nalaze na tržištu dvije godine nakon datuma prijave, pri čemu se navedene tvari postupno pregledavaju u okviru programa rada.

               (2)

               Uredbama Komisije (EZ) br. 451/2000 (2) i (EZ) br. 1490/2002 (3) utvrđena su detaljna pravila za provedbu treće faze programa rada iz članka 8. stavka 2. Direktive 91/414/EEZ i utvrđuje se popis aktivnih tvari koje se moraju ocijeniti u pogledu njihovog mogućeg uvrštenja u Prilog I. Direktivi 91/414/EEZ. Taj popis uključuje cijanamid.

               (3)

               Učinci cijanamida na zdravlje ljudi i okoliš ocijenjeni su u skladu s odredbama utvrđenima u uredbama (EZ) br. 451/2000 i (EZ) br. 1490/2002 za niz načina uporabe koje je predložio podnositelj zahtjeva. Osim toga, tim se uredbama imenuju države članice izvjestiteljice koje Europskoj agenciji za sigurnost hrane (EFSA) moraju podnijeti odgovarajuća izvješća o ponovnoj ocjeni i preporuke u skladu s člankom 8. stavkom 1. Uredbe (EZ) br. 451/2000. Država članica izvjestiteljica za cijanamid je bila Njemačka, a sve odgovarajuće informacije podnesene su 3. siječnja 2006.

               (4)

               Komisija je u skladu s člankom 11.a Uredbe (EZ) br. 1490/2002 pregledala cijanamid. Države članice i Komisija su u okviru Stalnog odbora za prehrambeni lanac i zdravlje životinja pregledale prijedlog izvješća o ponovnoj ocjeni za tu tvar i dovršile ga 20. svibnja 2008. u obliku izvješća Komisije o ponovnoj ocjeni.

               (5)

               Odbor je tijekom pregleda te aktivne tvari i uzimajući u obzir primjedbe zaprimljene od država članica zaključio da postoje jasne naznake na temelju kojih se može očekivati da ta aktivna tvar ima štetne učinke na zdravlje ljudi, a posebno korisnika, jer je izloženost veća od 100 % AOEL-a (dozvoljena razina izloženosti korisnika). Nadalje, ostali razlozi za zabrinutost koje su države članice izvjestiteljice ustanovile u svom izvješću o ocjeni, uključeni su u izvješće o ponovnoj ocjeni za tu tvar.

               (6)

               Komisija je pozvala podnositelja zahtjeva da podnese svoje primjedbe o rezultatima ispitivanja cijanamida i da se izjasni hoće li ustrajati pri uvrštenju tvari ili ne. Podnositelj zahtjeva podnio je svoje primjedbe, koje su detaljno pregledane. Međutim, unatoč argumentima koje je izložio podnositelj zahtjeva, ustanovljeni razlozi za zabrinutost nisu mogli biti uklonjeni, a ocjene izrađene na temelju dostavljenih informacija nisu dokazale da je moguće očekivati da sredstva za zaštitu bilja koja sadrže cijanamid pod predloženim uvjetima uporabe općenito udovoljavaju zahtjevima utvrđenima u članku 5. stavku 1. točkama (a) i (b) Direktive 91/414/EEZ.

               (7)

               Stoga cijanamid ne bi trebalo uvrstiti u Prilog I. Direktivi 91/414/EEZ.

               (8)

               Trebalo bi poduzeti mjere kojima će se osigurati povlačenje odobrenja izdanih za sredstva za zaštitu bilja koja sadrže cijanamid u utvrđenom roku te da se ona neće obnavljati niti da će se za takva sredstva izdavati nova odobrenja.

               (9)

               Svako produljenje roka koje je država članica odobrila za odlaganje, skladištenje, stavljanje na tržište i uporabu postojećih zaliha sredstava za zaštitu bilja koja sadrže cijanamid trebalo bi ograničiti na 12 mjeseci, čime bi se omogućila uporaba postojećih zaliha u jednoj sljedećoj sezoni uzgoja i osigurala raspoloživost sredstava za zaštitu bilja koja sadrže cijanamid u razdoblju od 18 mjeseci nakon donošenja ove Odluke.

               (10)

               Ova Odluka ne dovodi u pitanje podnošenje zahtjeva za cijanamid u skladu s člankom 6. stavkom 2. Direktive 91/414/EEZ i Uredbe Komisije (EZ) br. 33/2008 od 17. siječnja 2008. o utvrđivanju detaljnih pravila za primjenu Direktive Vijeća 91/414/EEZ u pogledu redovnog i ubrzanog postupka za ocjenu aktivnih tvari koje su bile dio programa rada iz članka 8. stavka 2. te Direktive, ali nisu bile uvrštene u njezin Prilog I. (4) s ciljem njihovog mogućeg uvrštenja u njezin Prilog I.

               (11)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Cijanamid se kao aktivna tvar ne uvrštava u Prilog I. Direktivi 91/414/EEZ.
   Članak 2.
   Države članice osiguravaju da se:

               (a)

               odobrenja za sredstva za zaštitu bilja koja sadrže cijanamid povuku do 18. ožujka 2009.;

               (b)

               od dana objave ove Odluke ne izdaju niti ne obnavljaju odobrenja za sredstva za zaštitu bilja koja sadrže cijanamid.

         Članak 3.
   Svako produljenje roka koje države članice odobre u skladu s člankom 4. stavkom 6. Direktive 91/414/EEZ mora biti što je kraće moguće i prestaje važiti najkasnije 18. ožujka 2010.
   Članak 4.
   Ova je Odluka upućena državama članicama.

      Sastavljeno u Bruxellesu 18. rujna 2008.

            Za Komisiju

         Androulla VASSILIOU

            Članica Komisije

      (1)  SL L 230, 19.8.1991., str. 1.

      (2)  SL L 55, 29.2.2000., str. 25.

      (3)  SL L 224, 21.8.2002., str. 23.

      (4)  SL L 15, 18.1.2008., str. 5.


Odluka Komisije od 20/10/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8650 - LGP / CPA) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 24/04/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7134 - VOLVO CONSTRUCTION EQUIPMENT / TEREX EQUIPMENT) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 23/02/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7915 - AMERICAN SECURITIES / BLOUNT INTERNATIONAL) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 16/12/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8240 - DANA / BREVINI FLUID POWER AND BREVINI POWER TRANSMISSION) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)